
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2119 

31 Οκτωβρίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αξιολόγηση Προϊσταμένων Γενικών Διευθύνσεων. 1 

Επέκταση καταβολής οικονομικής ενίσχυσης στους 

πληγέντες από τις πυρκαγιές έτους 2007. 2 

Ορισμός δικαστικού Καταστήματος του Ειρηνοδικεί¬ 
ου Χαλανδρίου. 3 

Εγκατάσταση στην Ελλάδα γραφείου ή Υποκαταστή¬ 
ματος της εταιρείας Ο. ΕΙΝΕ3 3.Α. που εδρεύει στα 
νησιά ΜΑΡΣΑΛ. 4 


ΑΠΟΦΑΣΕΙ Σ 

Αριθμ. ΔΙΔΑΔ/Φ.32.3/299/ΟΙΚ. 27952 (1) 

Αξιολόγηση Προϊσταμένων Γ ενικών Διευθύνσεων. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις του άρθρου 169 παρ. 13 του Υπαλλη¬ 
λικού Κώδικα, ο οποίος έχει κυρωθεί με το ν. 3528/2007 
(ΦΕΚ26/τ.Α79.2.2007). 

2. Τις διατάξεις του π.δ. 318/1992 (ΦΕΚ161/τ.Α725.9.1992) 
«Αξιολόγηση των ουσιαστικών προσόντων του προσωπι¬ 
κού των δημοσίων υπηρεσιών - πλην των εκπαιδευτικών 
λειτουργών πρωτοβάθμιας και δευτεροβάθμιας εκπαίδευ¬ 
σης - και των νομικών προσώπων δημοσίου δικαίου». 

3. Το γεγονός ότι από τις διατάξεις της παρούσης δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Καθορίζουμε τον τύπο και το περιεχόμενο του εντύ¬ 
που αξιολόγησης των προϊσταμένων γενικών διευθύν¬ 
σεων ως εξής: 

1. Στις διατάξεις της παρούσας απόφασης υπάγονται 
οι προϊστάμενοι γενικών διευθύνσεων των δημοσίων 


υπηρεσιών - πλην των εκπαιδευτικών λειτουργών πρω¬ 
τοβάθμιας και δευτεροβάθμιας εκπαίδευσης - και των 
νομικών προσώπων δημοσίου δικαίου που υπάγονται 
στον Υπαλληλικό Κώδικα. 

2. Αξιολογητές: 

α) Η αξιολόγηση των προϊσταμένων των γενικών δι¬ 
ευθύνσεων των δημοσίων υπηρεσιών γίνεται από τον 
Γ ενικό ή Ειδικό Γ ραμματέα στον οποίο υπάγονται. 

β) Η αξιολόγηση των προϊσταμένων των γενικών διευ¬ 
θύνσεων των Ν.Π.Δ.Δ. γίνεται από το μονομελές όργα¬ 
νο διοίκησης του Ν.Π.Δ.Δ. και αν δεν υπάρχει από τον 
πρόεδρο του Δ.Σ. αυτού. 

γ) Η αξιολόγηση των προϊσταμένων των γενικών δι¬ 
ευθύνσεων των Περιφερειών γίνεται από τους Γ ενικούς 
Γραμματείς Περιφερειών. 

3. Οι εκθέσεις αξιολόγησης των προϊσταμένων γενι¬ 
κών διευθύνσεων συντάσσονται κάθε έτος. Ο Γενικός 
ή Ειδικός Γραμματέας των δημοσίων υπηρεσιών, το 
μονομελές όργανο διοίκησης ή ο πρόεδρος του Δ.Σ. 
του Ν.Π.Δ.Δ. και ο Γενικός Γραμματέας Περιφέρειας, 
κατά περίπτωση, συντάσσει έκθεση αξιολόγησης για 
τους προϊσταμένους γενικών διευθύνσεων που υπά¬ 
γονται σε αυτόν, εφόσον άσκησαν καθήκοντα γενικού 
διευθυντή υπ' αυτόν τουλάχιστον για τρεις (3) μήνες. 
Η συμπλήρωση του εντύπου είναι υποχρεωτική για τον 
αξιολογούμενο και τον αξιολογητή όπως ορίζεται στο 
άρθρο 18 του π.δ. 318/1992 (ΦΕΚ161/τ.Α'). 

4. Το έντυπο αξιολόγησης περιλαμβάνει τα εξής πέντε 
(5) κριτήρια: 

1) Ικανότητα λήψης αποτελεσματικών αποφάσεων. 

2) Ικανότητα προγραμματισμού. 

3) Ικανότητα συντονισμού. 

4) Ικανότητα εκτέλεσης των αποφάσεων της πολιτικής 
ηγεσίας. 

5) Πρωτοβουλία και εισαγωγή καινοτομιών. 

6) Οι εκθέσεις αξιολόγησης των προϊσταμένων των 
γενικών διευθύνσεων συντάσσονται στο έντυπο που 
είναι συνημμένο στην παρούσα απόφαση και αποτελεί 
αναπόσπαστο μέρος αυτής. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΛΛΗΝΙΚΗ ΔΗΜΟΚΡΑΤΙΑ 

ΦΟΡΕΑΣ:. 

(Υπουργείο, Γενική Γραμματεία ή Ν.ΓΤ.Δ.Δ.) 

Αριθμός Πρωτοκόλλου:. 

ΕΚΘΕΣΗ ΑΞΙΟΛΟΓΗΣΗΣ 

Προϊσταμένου Γενικής Διεύθυνσης 

Για την περίοδο από ././. έως . / . / . 

ΜΕΡΟΣ ΠΡΩΤΟ ( Συμπληρώνεται από τον αξιολογούμενο) 

1. ΑΤΟΜΙΚΑ ΣΤΟΙΧΕΙΑ ΑΞΙΟΛΟΓΟΥΜΕΝΟΥ (με κεφαλαία γράμματα) 

Όνομα: 

Κατηγορία & Κλάδος: 

Επώνυμο: 

Συνολικός χρόνος υπηρεσίας: 

Όνομα πατρός: 

Χρόνος υπηρεσίας στη συγκεκριμένη 
θέση: 

2. ΥΠΗΡΕΣΙΑΚΑ ΣΤΟΙΧΕΙΑ ΑΞΙΟΛΟΓΟΥΜΕΝΟΥ 

Τίτλος Γενικής Δ/νσης: 

Δ/νσεις & άλλες οργανικές μονάδες που υπάγονται στη Γ ενική 
Δ/νση:. 





3. ΤΙΤΛΟΙ ΣΠΟΥΔΩΝ ΑΞΙΟΛΟΓΟΥΜΕΝΟΥ ** 



4. ΣΥΝΟΠΤΙΚΗ ΠΕΡΙΓΡΑΦΗ ΤΟΥ ΕΡΓΟΥ ΠΟΥ ΕΠΙΤΕΑΕΣΘΗΚΕ ** _ 

α. Περιγραφή των κύριων και πρόσθετων καθηκόντων που κλήθηκε να ασκήσει ο αξιολογούμενος στο πλαίσιο 
των αρμοδιοτήτων του καθώς και των ετήσιων καθορισμένων στόχων της Γενικής Δ/νσης: 

5. ΛΟΙΠΑ ΠΛΗΡΟΦΟΡΙΑΚΑ ΣΤΟΙΧΕΙΑ ** 


α. Εισηγήσεις σε σεμινάρια και σύνταξη ειδικών μελετών, άρθρων και προτάσεων: 



β. Συμμετοχή σε επιτροπές και ομάδες εργασίας! ! 



Εάν ο διαθέσιμος χώρος δεν επαρκεί, συνεχίστε κατά τον ίδιο τρόπο σε λευκή σελίδα και επισυνάψτε 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΜΕΡΟΣ ΔΕΥΤΕΡΟ 


ΚΡΓΤΗΡ& 


I. ΓΝΩΣΗ ΤΟΥ ΑΝΤΙΚΕΙΜΕΝΟΥ 

Βαθμολογία 

(1-10) 

1 . 

Ικανότητα λήψης αποτελεσματικών αποφάσεων 


2. 

Ικανότητα προγραμματισμού 


3. 

Ικανότητα συντονισμού 


4. 

Ικανότητα εκτέλεσης των αποφάσεων της πολιτικής ηγεσίας 


5. 

Πρωτοβουλία και εισαγωγή καινοτομιών 


Μέσος όρος βαθμολογίας: 



Αιτιολογία του Αξιολογητή για βαθμολογία κάτω του 6 

Ειδικότερα: 

Α) Στο πρώτο μέρος του εντύπου περιλαμβάνονται: 

αα) Τα στοιχεία του αξιολογούμενου (όνομα, επώνυ¬ 
μο, πατρώνυμο, κατηγορία και κλάδος, βαθμός, τίτλος 
θέσης, συνολικός χρόνος υπηρεσίας, χρόνος υπηρεσίας 
στην οργανική μονάδα). 

Αβ) Οι τίτλοι σπουδών και η τυχόν μετεκπαίδευση 
- επιμόρφωση του αξιολογούμενου. 

Αγ) Μελέτες, άρθρα, προτάσεις και σχετικές με αυτά 
βραβεύσεις του αξιολογουμένου, κατά το έτος που αφο¬ 
ρά η αξιολόγηση. 

Το μέρος αυτό συμπληρώνεται από τον αξιολογούμε¬ 
νο, ο οποίος υπογράφει στο τέλος αυτού. 

Β) Στο δεύτερο μέρος του εντύπου περιλαμβάνονται 
τα κριτήρια αξιολόγησης και καταχωρίζεται η βαθμο¬ 
λογία του αξιολογητή όπως ειδικότερα ορίζεται στο 
άρθρο 8 του π.δ. 318/1992. 

Το μέρος αυτό συμπληρώνεται από τον αξιολογητή, 
ο οποίος υπογράφει στο τέλος αυτού. 

6. Πριν από τη σύνταξη των εκθέσεων αξιολόγησης, ο 
αξιολογητής δύναται να καλέσει τον αξιολογούμενο, προ- 
κειμένου να συζητήσει μαζί του κάθε ζήτημα που θα τον δι¬ 
ευκολύνει να σχηματίσει γνώμη ή να κρίνει αντικειμενικά. 

7. Η αξιολόγηση των προϊσταμένων γενικών διευθύν¬ 
σεων δεν υπόκειται σε ένσταση. 

8. Κατά τα λοιπά ισχύουν αναλογικά οι διατάξεις του 
π.δ. 318/1992. 

9. Η παρούσα απόφαση ισχύει έως την έκδοση του 
προβλεπόμενου από τις διατάξεις του άρθρου 81 του 
Υπαλληλικού Κώδικα προεδρικού διατάγματος για την 
αξιολόγηση των ουσιαστικών προσόντων του προσω¬ 
πικού των δημοσίων υπηρεσιών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Οκτωβρίου 2007 

Ο ΥΠΟΥΡΓΟΣ 

ΠΡΟΚΟΠΙΟΣ ΠΑΥΛΟΠΟΥΛΟΣ 
-♦- 

Αριθμ. 327727 (2) 

Επέκταση καταβολής οικονομικής ενίσχυσης στους 
πληγέντες από τις πυρκαγιές έτους 2007. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

Τις διατάξεις: 

α) Της παραγράφου 2 του άρθρου 11 της από 29.8.2007 
Πράξης Νομοθετικού Περιεχομένου, «Κοινωνικές παρο¬ 
χές και οικονομικές ενισχύσεις στους πληγέντες από 
τις πυρκαγιές» (ΦΕΚ 205/τ.Α'). 

β) Του άρθρου 41 του Κώδικα Νομοθεσίας για την 
Κυβέρνηση και τα Κυβερνητικά Όργανα, που τέθηκε σε 
ισχύ με το άρθρο πρώτο του υπ’ αριθμ. 63/2005 π.δ/τος 
«Κωδικοποίηση της νομοθεσίας για την Κυβέρνηση και 
τα Κυβερνητικά Όργανα» (ΦΕΚ98/τ.Α'), αποφασίζουμε: 

Καθορίζουμε την καταβληθείσα αποζημίωση στους 
πληγέντες από τις πυρκαγιές του έτους 2007, σύμφωνα 
με τις διατάξεις του άρθρου 11 της από 29.8.2007 πράξης 
Νομοθετικού Περιεχομένου, για τα μη περιλαμβανόμενα 
σ’ αυτό είδη, ως εξής: 


α) Σιτηρά: Είκοσι ευρώ ανά στρέμμα. 

β) Αποθηκευμένα προϊόντα εξ’ αγοράς: Μέχρι τριάντα 
χιλιάδες (30.000) ευρώ ανά εκμετάλλευση. 

γ) Ρετσίνι: Πενήντα ευρώ ανά στρέμμα. 

Η απόφαση αυτή να δημοσιευθεί στην Εφημερίδα της 
Κυβερνήσεως 

.Αθήνα, 10 Οκτωβρίου 2007 

Ο ΥΠΟΥΡΓΟΣ 

ΑΛΕΞΑΝΔΡΟΣ ΚΟΝΤΟΣ 
-♦- 

Αριθμ. 121314 (3) 

Ορισμός δικαστικού Καταστήματος του Ειρηνοδικείου 

Χαλανδρίου. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις α) του άρθρου 18 παρ. 1 και 3 του 
Κώδικα Οργανισμού Δικαστηρίων και Κατάστασης Δι¬ 
καστικών Λειτουργών κ.ν. 1756/1988 (Α'35) και β) του 
άρθρου 90 του Κώδικα Νομοθεσίας για την Κυβέρνηση 
και τα Κυβερνητικά Όργανα που κυρώθηκε με το άρθρο 
πρώτο του π.δ. 63/2005 (Α'98). 

2. Το υπ’ αριθμ. 2701/2007 έγγραφο του Ειρηνοδικείου 
Χαλανδρίου. 

3. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Ορίζουμε, από 1.10.2007 δικαστικό Κατάστημα του Ει¬ 
ρηνοδικείου Χαλανδρίου, το μισθωμένο κτίριο που βρί¬ 
σκεται επί της οδού Βασιλέως Γεωργίου 44 και Ανδρέα 
Κάλβου στο Χαλάνδρι, λόγω μεταστέγασης του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Οκτωβρίου 2007 

Ο ΥΠΟΥΡΓΟΣ 

ΣΩΤΗΡΗΣ ΧΑΤΖΗΓΑΚΗΣ 
-♦- 

Αριθμ. 3122.1/4136/24507 (4) 

Εγκατάσταση στην Ελλάδα γραφείου ή Υποκαταστή¬ 
ματος της εταιρείας Ο. ΕΙΝΕ3 3.Α. που εδρεύει στα 
νησιά ΜΑΡΣΑΛ. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΜΠΟΡΙΚΗΣ 

ΝΑΥΤΙΛΙΑΣ, ΑΙΓΑΙΟΥ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχουμε υπόψη: 

α) Τ ις διατάξεις του άρθρου 25 του ν. 27/1975 (ΦΕΚ 77/ 
τ.Α'/1975) όπως αντικαταστάθηκε με το άρθρο 4 του 
ν. 2234/1994 (ΦΕΚ142/τ.Α731.8.1994) τροποποιήθηκε με το άρθρο 
25 του ν. 2515/1997 (ΦΕΚ154/τ.Α'/1997) και την παρ. 11 του άρ¬ 
θρου 11 του ν. 2948/2001 (ΦΕΚ242/τ.Α'/2001) και συμπληρώθηκε 
με το Άρθρο 6 του ν. 3550/2007 (ΦΕΚ72 /τ.Α726.3.2007). 

β) Τις διατάξεις του άρθρου 34 του ν. 3427/2005 
(ΦΕΚ312/Τ.Α72005). 

γ) Την υπ’ αριθμ. 1246.3/4/94/1.12.1994 όπως συμπλη¬ 
ρώθηκε με την υπ’ αριθμ. 3122.3/18.5.2005 (ΦΕΚ704/ 
Τ.Β725.5.2005) τις 1246.3/5/94/1.12.1994,1246.3/6/94/1.12.1994 
(ΦΕΚ919/Τ.Β714.12.1994) και την 3122.3/27.8.2007 (ΦΕΚ1763/ 

Τ.Β74.9.2007) κοινές αποφάσεις των Υπουργών Εθνικής 
Οικονομίας, Οικονομικών και Εμπορικής Ναυτιλίας. 

δ) Τις διατάξεις του «Κώδικα νομοθεσίας για την Κυ¬ 
βέρνηση και τα κυβερνητικά όργανα» που κυρώθηκε με 
το άρθρο 1 του π.δ. 63/2005 (ΦΕΚ98/τ.Α'/2005). 

ε) Την από 5 Σεπτεμβρίου 2007 αίτηση της εταιρείας 
Ο. ΙΙΝΕ3 3.Α. 

στ) Το υπ’ αριθμ. 43365007/29.8.2007 παράβολο Δ.Ο.Υ 
ΠΛΟΙΩΝ ΠΕΙΡΑΙΑ. 

ζ) Την υπ’ αριθμ. 42362/Υ252/28.9.2007 κοινή απόφα¬ 
ση του Πρωθυπουργού και του Υπουργού Οικονομί¬ 
ας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών (ΦΕΚ1948/ 
τ.Β'/3.10.2007). 

η) Τις διατάξεις του π.δ. 81/2002 (ΦΕΚ57/τ.Α72002) 
«περί συγχώνευσης των Υπουργείων Εθνικής Οικονο¬ 
μίας και Οικονομικών». 

0) Το π.δ. 178/2000 (ΦΕΚ165/τ.Α72000) «περί οργανι¬ 
σμού του Υπουργείου Εθνικής Οικονομίας». 

ι) Το π.δ. 205/19-9-2007 (ΦΕΚ231/τ.Α7ΐ9.9.2007) «Συγ¬ 
χώνευση Υπουργείων», αποφασίζουμε: 

Αρθρο 1 

1. Εγκρίνουμε την εγκατάσταση στην Ελλάδα γραφείου 
ή υποκαταστήματος της εταιρείας Ο. ΙΙΝΕ3 3.Α. που 
εδρεύει στα νησιά ΜΑΡΣΑΛ και την υπαγωγή της στις 
διατάξεις του άρθρου 25 του ν. 27/1975 όπως αντικατα- 
στάθηκε με το άρθρο 4 του ν. 2234/1994, του άρθρου 
34 του ν. 3427/2005 (ΦΕΚ312/τ.Α72005) καθώς και του 
άρθρου 6 του ν. 3550/2007 με το σκοπό όπως εφόσον 
επιτρέπεται από το καταστατικό της, απασχολείται απο¬ 
κλειστικά και μόνο με πράξεις που προβλέπονται στο 
άρθρο αυτό, δηλαδή με τη διαχείριση, εκμετάλλευση, 
ναύλωση, διακανονισμό αβαριών, μεσιτεία αγοραπωλη¬ 
σιών ή ναυπηγήσεων ή ναυλώσεων πλοίων με Ελληνική 
ή ξένη σημαία πάνω από 500 κόρους ολικής χωρητικότη¬ 
τας, με εξαίρεση τα επιβατηγό ακτοπλοϊκά πλοία και τα 
εμπορικά πλοία που εκτελούν εσωτερικούς πλόες, καθώς 
και με την αντιπροσώπευση πλοιοκτητριών εταιρειών, ως 
και επιχειρήσεων που έχουν σαν αντικείμενο εργασιών 
τις ίδιες με τις προαναφερόμενες δραστηριότητες. 

2. Ειδικότερα επιτρέπεται από το γραφείο ή υποκα¬ 
τάστημα της εταιρείας να γίνονται στην Ελλάδα οι 
παρακάτω εργασίες: 

α) Η επιμέλεια θεμάτων που αφορούν αποκλειστικά 
και μόνο τα πλοία τα οποία ανήκουν σ’ αυτή ή τα πλοία 
που διαχειρίζεται ή εκμεταλλεύεται ή τα πλοία των επι¬ 
χειρήσεων που αντιπροσωπεύει και έχουν σχέση με: 

(1) Την εξεύρεση πληρωμάτων από την Ελλάδα ή το 
εξωτερικό για την επάνδρωση των πιο πάνω πλοίων, την 
υπογραφή συμβάσεων ναυτικής εργασίας με τα πληρώμα¬ 
τα των πλοίων αυτών, καθώς και τις διατυπώσεις για την 
αποστολή και μετάβαση των πληρωμάτων σ’ αυτά τα πλοία. 
Για την εξεύρεση και επάνδρωση των πιο πάνω πλοίων με 
Ελληνικά πληρώματα, πρέπει να τηρούνται οι διατάξεις της 
Ελληνικής Νομοθεσίας που ισχύουν κάθε φορά. 

(2) Την εκκαθάριση και εξόφληση στην Ελλάδα ή στο 
Εξωτερικό κάθε οφειλόμενης παροχής, για τα πληρώ¬ 
ματα των πιο πάνω πλοίων καθώς και μισθών, αποζη¬ 
μιώσεων κάθε είδους, που οφείλονται σ’ αυτούς ή τις 
οικογένειες τους, νοσηλίων, αντιτίμων τροφοδοσίας 
εξόδων μεταβάσεως για ναυτολόγηση ή επαναπατρισμό 
και εμβασμάτων στις οικογένειες των ναυτικών. 


(3) Την ασθένεια ή εργατικό ατύχημα οποιουδήποτε 
μέλους πληρώματος των παραπάνω πλοίων όπως π.χ 
καταβολή μισθών ασθένειας, αποζημιώσεων για ατυχή¬ 
ματα ή για ψυχική οδύνη, εξόφληση νοσηλίων, αμοιβών 
γιατρών και λοιπών εξόδων νοσοκομειακής και ιατρο¬ 
φαρμακευτικής περίθαλψης. 

(4) Την φορολογία των παραπάνω πλοίων μαζί με την εξό¬ 
φληση των σχετικών φόρων και τελών και την αμφισβήτηση 
με κάθε νόμιμο μέσο της νομιμότητας των τυχόν φόρων, 
τελών, προστίμων κ.λ.π. που τους έχουν επιβληθεί. 

(5) Την συντήρηση, τις επισκευές, τις μετασκευές, τον 
εφοδιασμό, την κλάση των παραπάνω πλοίων, είτε οι 
σχετικές συμβάσεις και εργασίες συνάπτονται και εκτε- 
λούνται στην Ελλάδα είτε στο Εξωτερικό. 

(6) Τον διορισμό και την ανάκληση πρακτόρων σε 
οποιοδήποτε λιμάνι του κόσμου, την αποστολή εμβα¬ 
σμάτων εξόδων και αμοιβών των παραπάνω διοριζομέ- 
νων πρακτόρων και τον έλεγχο των σχετικών λογαρι¬ 
ασμών τους που αποστέλλονται. 

(7) Τις απαιτήσεις και υποχρεώσεις των παραπάνω 
πλοίων από οποιαδήποτε συμβατική ή εξωσυμβατική αι¬ 
τία όπως π.χ αβαρίες συγκρούσεις, επιθαλάσσιες αρωγές 
κλπ. και την ενέργεια κάθε άλλης πράξης στην Ελλάδα ή 
στο Εξωτερικό σχετικής με την διαχείριση και εκμετάλ¬ 
λευση πλοίων. Εξαιρούνται απαιτήσεις και υποχρεώσεις 
που αφορούν μεταφορές μεταξύ Ελληνικών λιμανιών. 

(8) Τη σύναψη συμβάσεων για την προμήθεια καυσίμων 
και λιπαντικών για τα παραπάνω πλοία, καθώς επίσης 
και συμβάσεων που αφορούν την προμήθεια ανταλλα¬ 
κτικών και εφοδίων καταστρώματος μηχανοστασίου 
και θαλαμηπόλου. 

β) Η επιμέλεια θεμάτων σχετικά με το ΝΑΤ και γενικά την 
κοινωνική ασφάλιση του προσωπικού των πλοίων, που δια¬ 
χειρίζεται ή εκμεταλλεύεται ή των επιχειρήσεων που αντι¬ 
προσωπεύει και την εξόφληση των σχετικών οφειλών. 

γ) Η τήρηση λογιστικών βιβλίων των επιχειρήσεων που 
αντιπροσωπεύει και διαχειρίζεται το Γ ραφείο ή Υποκατά¬ 
στημα, ο έλεγχος των λογαριασμών τους, η διενέργεια 
εισπράξεων και πληρωμών για λογαριασμό τούτων κα¬ 
θώς και η τήρηση λογαριασμών στις Τράπεζες της Ελ¬ 
λάδος ή του Εξωτερικού στο όνομα τους σε συνάλλαγμα 
του Εξωτερικού. Επίσης η σύγκληση στην Ελλάδα των 
Διοικητικών Συμβουλίων και Γ ενικών Συνελεύσεων των 
ξένων αυτών ναυτιλιακών εταιρειών και η σύνταξη των 
Ισολογισμών και λογαριασμό αποτελεσμάτων χρήσης. 

δ) Η σύναψη συμβάσεων ναύλωσης, εκμίσθωσης και 
γενικά κάθε είδους συμβάσεως που αναφέρονται στην 
εκμετάλλευση πλοίων όπως στο άρθρο 1 της παρούσης, η 
επιμέλεια κάθε θέματος σχετικού με τις συμβάσεις αυτές 
όπως π.χ η εκκαθάριση και είσπραξη ναύλων, μισθωμάτων, 
σταλιών και επισταλιών, αποζημιώσεων και η καταβολή 
αποζημιώσεων σχετικά με-τις συμβάσεις αυτές. 

ε) Η επιμέλεια θεμάτων σχετικά με την ασφάλιση 
των πλοίων που διαχειρίζονται ή εκμεταλλεύονται σε 
ασφαλιστές ή ασφαλιστικές εταιρείες, η πληρωμή των 
σχετικών ασφαλίστρων στην Ελλάδα ή στο Εξωτερικό 
καθώς επίσης και η εγγραφή και διατήρηση των πλοίων 
σε συνεταιρισμούς ασφαλίσεων αστικής ευθύνης του 
πλοιοκτήτη (0ΕΙΙΒ3). 

στ) Η διαπραγμάτευση και σύναψη με προμήθεια συμ¬ 
βάσεων ναυπηγήσεων μετασκευών ή επισκευών με Ναυ¬ 
πηγεία ή αγοραπωλησιών, πλοίων για λογαριασμό ξένων 
Ναυτιλιακών εταιρειών εφόσον τηρούνται οι σχετικές με 

την φορολογία των πλοίων διατάξεις, καθώς και η δια- 
μεσολάβηση για τη σύναψη συμβάσεων χρηματοδότησης 
των παραπάνω ναυπηγήσεων ή αγοραπωλησιών. 

ζ) Η μεσιτεία για τη ναύλωση πλοίων που αναφέρονται 
στην παρ. 1 του άρθρου αυτού και η επιμέλεια κάθε 
θέματος σχετικά με την εργασία αυτή. 

3. Απαγορεύεται στο Γραφείο ή Υποκατάστημα που θα 
εγκατασταθεί να πρακτορεύει πλοία σε Ελληνικά λιμά¬ 
νια καθώς και να αναπτύξει κάθε άλλη δραστηριότητα 
που δεν αναφέρεται στην απόφαση αυτή. 

Αρθρο 2 

1. Η εταιρεία Ο. ΕΙΝΕδ 3.Α. που εδρεύει στα νησιά 
ΜΑΡΣΑΛ είναι υποχρεωμένη μέσα σε δύο μήνες από 
την δημοσίευση της απόφασης αυτής να καταθέσει 
στο Υπουργείο Οικονομίας και Οικονομικών (Διεύθυνση 
Κεφαλαίων Εξωτερικού) Τραπεζική εγγυητική επιστολή 
αναγνωρισμένης Τράπεζας του εσωτερικού ή εξωτερι¬ 
κού ποσού δολαρίων ΗΠΑ 10.000. 

Η εγγυητική αυτή επιστολή θα καταπίπτει υπέρ του Ελλη¬ 
νικού Δημοσίου, σύμφωνα με την διαδικασία του άρθρου 4 
του α.ν. 378/1968 σε περίπτωση παράβασης των διατάξεων 
του α.ν. 378/1968 και του άρθρου 25 του ν. 27/1975 όπως αντι- 
καταστάθηκε με το άρθρο 4 του ν. 2234/1994, του άρθρου 
34 του ν. 3427/2005 (ΦΕΚ312 /τ.Α72005), του άρθρου 6 του 
ν. 3550/2007 καθώς και των όρων της απόφασης αυτής. 

2. Η παραπάνω εταιρεία έχει υποχρέωση: 

α) Όταν εγκαταστήσει Γ ραφείο ή Υποκατάστημα στην 
Ελλάδα σύμφωνα με το άρθρο 1, να γνωρίσει τούτο στα 
Υπουργεία Οικονομίας και Οικονομικών (Διεύθυνση Κεφα¬ 
λαίων Εξωτερικού και Διεύθυνση Φορολογίας Εισοδήματος) 
και Εμπορικής Ναυτιλίας, Αιγαίου και Νησιωτικής Πολιτικής 
(Διεύθυνση Ναυτιλιακής Πολιτικής και Ανάπτυξης). 

β. Να ενημερώνει μέσα στον μήνα Ιανουάριο κάθε 
χρόνο τα παραπάνω Υπουργεία σχετικά με τη Δ/νση 
του Γραφείου ή Υποκαταστήματος της στην Ελλάδα, 
το αντικείμενο των εργασιών του, τον αριθμό, τα στοι¬ 
χεία ταυτότητος και την ακριβή διεύθυνση διαμονής του 
ξένου και Ελληνικού προσωπικού που απασχολείται σ’ 
αυτό και το ποσό που εισάγεται κάθε χρόνο σε συνάλ¬ 
λαγμα και μετατρέπεται σε εθνικό νόμισμα. 

Το ποσό του εισαγομένου κάθε χρόνου συναλλάγματος 
θα πιστοποιείται με την προσκόμιση στα Υπουργεία Οικο¬ 
νομίας και Οικονομικών και Εμπορικής Ναυτιλίας, Αιγαίου 
και Νησιωτικής Πολιτικής των ακολούθων έγγραφων: 

(α) Βεβαίωσης Τράπεζας ή Τραπεζών, που λειτουργούν 
στην Ελλάδα, από τις οποίες θα προκύπτει το συνάλ¬ 
λαγμα που εισήχθη και μετετράπη σε εθνικό νόμισμα 
κατά το παρελθόν έτος που στο σύνολο του δεν δύναται 
να είναι κατώτερο των 50.000 δολ. ΗΠΑ. 

(β) Υπεύθυνης δήλωσης του ν. 1599/1986 με την οποία 
ο νόμιμος εκπρόσωπος της εταιρείας θα βεβαιώνει για 
το συνολικό συνάλλαγμα που εισήγαγε και μετέτρεψε σε 
εθνικό νόμισμα η εν λόγω εταιρεία κατά το παρελθόν έτος. 
Στην ίδια Υπεύθυνη δήλωση θα αναφέρονται και (ί) το ποσό 
συν/τος που χρησιμοποίησε για κάλυψη των πάσης φύσεως 
δαπανών λειτουργίας του γραφείου της στην Ελλάδα και 
το οποίο δεν δύναται να είναι κατώτερο των 50.000 δολ. 
ΗΠΑ, (ϋ) τα ποσά συναλλάγματος που μετέτρεψε σε εθνικό 
νόμισμα η εταιρεία για την κάλυψη άλλων πληρωμών για 
λογαριασμό της ή για λογαριασμό τρίτων. 

Απαντα τα ανωτέρω ποσά συναλλάγματος πρέπει να 
εμφανίζονται και στα τηρούμενα από την εταιρεία λο¬ 
γιστικά βιβλία. 


γ) Να γνωστοποιεί κάθε μεταβολή της ιθαγένειας της 
εταιρείας, του τύπου υπό τον οποίο λειτουργεί αυτή, 
της έδρας, της επωνυμίας της, του αντικειμένου της, 
καθώς και του διευθυντού και εκπροσώπου αυτής στην 
Ελλάδα στα Υπουργεία Οικονομίας και Οικονομικών 
(Διεύθυνση Κεφαλαίων Εξωτερικού και Διεύθυνση Φορο¬ 
λογίας Εισοδήματος) και Εμπορικής Ναυτιλίας, Αιγαίου 
και Νησιωτικής Πολιτικής (Διεύθυνση Ναυτιλιακής Πο¬ 
λιτικής και Ανάπτυξης) μέσα σε δεκαπέντε ημέρες από 
την μεταβολή που έγινε. 

δ) Εφόσον απασχολεί αλλοδαπό προσωπικό, να γνω¬ 
στοποιεί στα κατά τόπο Γ ραφεία Αλλοδαπών και Μετα¬ 
νάστευσης του Υπουργείου Εσωτερικών με κοινοποίηση 
στα Υπουργεία Οικονομίας και Οικονομικών (Διεύθυνση 
Κεφαλαίων Εξωτερικού), Εμπορικής Ναυτιλίας, Αιγαί¬ 
ου και Νησιωτικής Πολιτικής (Διεύθυνση Ναυτιλιακής 
Πολιτικής και Ανάπτυξης) και στα κατά τόπο τμήματα 
Αλλοδαπών του Υπουργείου Εσωτερικών κάθε μετα¬ 
βολή σχετικά με την πρόσληψη, απόλυση, διεύθυνση 
κατοικίας του προσωπικού αυτού εντός ΙΟημέρου από 
της συντελέσεώς της. 

ε) Να τακτοποιεί μέσα σε δύο μήνες όλες τις προς 
το Δημόσιο υποχρεώσεις της σε περίπτωση διαλύσεως 
της ή καταργήσεως του Γ ραφείου ή Υποκαταστήματος 
που θα εγκατασταθεί στην Ελλάδα. 

στ) Απαγορεύεται οποιαδήποτε ανάμειξη ή προσφο¬ 
ρά υπηρεσιών από μέρους του ξένου προσωπικού, που 
απασχολείται στο Γ ραφείο ή Υποκατάστημα της παρα¬ 
πάνω εταιρείας, σε άλλες δραστηριότητες μέσα στην 
Ελληνική Επικράτεια. 

Αρθρο 3 

1. Η άδεια που χορηγείται μετά την απόφαση αυτή, 
παύει να ισχύει και θεωρείται ότι δεν έχει χορηγηθεί 
ποτέ εφόσον: 

α) Η παραπάνω εταιρεία δεν εγκαταστήσει Γ ραφείο ή 
Υποκατάστημα που προβλέπει το άρθρο 1 μέσα σε τρεις 
(3) μήνες από την ημέρα που ισχύει η απόφαση αυτή 
ή δεν καταθέσει εμπρόθεσμα την εγγυητική επιστολή 
που αναφέρεται στην παράγραφο (1) του άρθρου 2 της 
απόφασης αυτής. 

β. Η παραπάνω εταιρεία δεν γνωστοποιήσει στα 
Υπουργεία Οικονομίας και Οικονομικών και Εμπορικής 
Ναυτιλίας, Αιγαίου και Νησιωτικής Πολιτικής μέσα στην 
παραπάνω τρίμηνη προθεσμία την εγκατάσταση στην 
Ελλάδα του Γραφείου ή Υποκαταστήματος της που 
ιδρύεται με την απόφαση αυτή. 

2. Η απόφαση αυτή μπορεί να ανακληθεί σε περίπτω¬ 
ση διαπιστώσεως παράβασης των όρων της από την 
εταιρεία που προαναφέρθηκε. 

Άρθρο 4 

Η απόφαση αυτή ισχύει από τη δημοσίευση της στην 
Εφημερίδα της Κυβέρνησης (Τεύχος Β') και για 5 έτη, 
μετά την παρέλευση των οποίων εφαρμογή έχουν οι 
διατάξεις της παρ. 5 του άρθρου 4 του ν. 2234/1994. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 23 Οκτωβρίου 2007 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΜΠΟΡΙΚΗΣ ΝΑΥΤΙΛΙΑΣ, ΑΙΓΑΙΟΥ 

ΚΑΙ ΟΙΚΟΝΟΜΙΚΩΝ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

ΓΙΑΝΝΗΣ ΠΑΠΑΘΑΝΑΣΙΟΥ ΓΕΩΡΓΙΟΣ Α. ΒΟΥΛΓΑΡΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 
ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


23104 23956 
210 4135228 
2610 638109 
26510 87215 
25310 22858 


ΛΑΡΙΣΑ - Διοικητήριο 

ΚΕΡΚΥΡΑ - Σαμαρά 13 

ΗΡΑΚΛΕΙΟ - Πεδιάδος 2 

ΜΥΤΙΛΗΝΗ - Πλ. Κωνσταντινουπόλεως 1 


2410 597449 
26610 89122 
2810 300781 
22510 46654 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οό-Γοππ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οάτοπι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ; 210 4071010 - ίηΙθΓηεΙ: ΗΗρ;//νννννν.β1.9Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


»Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 
» Γ ια την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 ( ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 ί ανά έτος παλαιότητας. 


' Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

' Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

1 Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Όργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

1 Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

1 Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.βΐ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34* ΑΘΗΝΑ 104 32 ΤΗΛ. 210 52 79 000 ΡΑΧ 210 52 21 004 

